**Informácia o voľnom pracovnom mieste**

**Centrum pre deti a rodiny Komárno**

**Číslo výberového konania:  *01/2025***

**Funkcia: Sociálny pracovník - Zamestnanec CDR odborný tím, NP RVO SPOD a SK 2, *podaktivita 2.2 -* zastupovanie počas MD**

*zamestnanec pri výkone práce vo verejnom záujme v rámci Národného projektu Rozvoj výkonu opatrení sociálnoprávnej ochrany detí a sociálnej kurately II.*

**Počet voľných miest:**  *1*

**Miesto výkonu práce**: *Centrum pre deti a rodiny Komárno, Ul. mieru č. 3, 945 01 Komárno*

**Termín nástupu:** *ihneď*

**Základná zložka mzdy (v hrubom):** *1298,50 Eur*

***Hlavné úlohy pre pozíciu:***

*Vykonávanie odbornej metódy rodinnej konferencie, prípadovej konferencie alebo inej odbornej metódy na zhodnotenie situácie dieťaťa a jeho rodiny, posúdenie možnosti rodiny, príbuzných a iných blízkych osôb riešiť situáciu dieťaťa a jeho rodiny s cieľom vypracovania konkrétneho adresného merateľného plánu riešenia situácie dieťaťa a jeho rodiny, s aktívnym partnerským zapojením širokej rodiny, komunity a všetkých formálnych i neformálnych zdrojov podpory rodine pri riešení situácie dieťaťa a jeho rodiny.*

**POŽIADAVKY NA ZAMESTNANCA:**

**Minimálne kvalifikačné a odborné predpoklady na pozíciu:** *vysokoškolské vzdelanie II. stupňa, podľa zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov (vrátane prechodných ustanovení), Osvedčenie o absolvovaní akreditovaného vzdelávacieho programu: Koordinácia a facilitácia rodinných konferencií – Stretnutí rodinného kruhu*

**Počítačové a iné znalosti:** *Word, Excel, PowerPoint, Outlook, internet, elektronická komunikácia, uchovávanie dokumentov v elektronickej podobe*

**Požadované schopnosti a osobnostné vlastnosti: *profesionalita, schopnosť efektívnej koordinácie, kooperácie a komunikácie, flexibilita, schopnosť zvládať stres a záťaž***

**Požadované odborné znalosti:**

***Zákon č. 305/2005*** *Z. z. o sociálnoprávnej ochrane detí a sociálnej kuratele v znení neskorších predpisov*

***Zákon č. 36/2005*** *Z. z. o rodine v znení neskorších predpisov*

***Zákon č. 219/2014*** *o sociálnej práci a podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov*

*Súvisiace ďalšie právne predpisy*

*Sledovanie zmien v legislatíve, orientácia a aplikácia zmien v praxi*

***Dohovor o právach dieťaťa***

**Jazykové znalosti: *ovládanie maďarského jazyka je vítané***

**Doplňujúce požiadavky: *občianska bezúhonnosť, vodičský preukaz sk.„B“- aktívny vodič***

**Kontakt pre poskytnutie informácií: *Ing. Silvia Dorotovičová,***

 ***tel. 035/2433011***

 ***e-mail: riaditel@cdrkomarno.sk***

**Adresa: *Ul. mieru č. 3, 945 01 Komárno***

**Uchádzač o zaradenie do výberového konania predloží**

1. ***žiadosť o zaradenie do výberu s uvedením čísla výberu,***
2. ***kópiu vysvedčenia, diplomu alebo iného rovnocenného dokladu o najvyššom dosiahnutom vzdelaní podľa osobitného predpisu, potvrdzujúce vysokoškolské vzdelanie druhého stupňa,***
3. *kópiu osvedčenia o absolvovaní akreditovaného vzdelávacieho programu: Koordinácia a facilitácia rodinných konferencií – Stretnutí rodinného kruhu*
4. ***kópiu výpisu z registra trestov nie staršie ako tri mesiace,***
5. ***profesijný štruktúrovaný životopis,***
6. ***čestné prehlásenie o pravdivosti všetkých údajov uvedených v písmenách b) až d),***
7. ***čestné vyhlásenie o zdravotnej spôsobilosti,***
8. *písomný súhlas dotknutej osoby so spracovávaním svojich osobných údajov za účelom výberového konania v súlade s ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.*

**Žiadosti o zaradenie do výberového konania spolu so všetkými požadovanými dokladmi prijímame nepretržite.**

**Na osobný pohovor budú pozvaní len tí uchádzači, ktorí spĺňajú všetky požiadavky a zašlú požadované doklady.**

**Uchádzačov, ktorí nespĺňajú požiadavky výberového konania nebudeme z kapacitných dôvodov kontaktovať.**

V Komárne, dňa 20.01.2025